**Azamat Ziyoyev** (1963-yil Toshkent shahrida tugʻilgan) — Oliy Majlis Qonunchilik palatasi sobiq deputati. Fanlar akademiyasi tarix instituti direktori. ToshDU sharq fakultetining 1985-yil bitiruvchisi. Sharqshunos, filolog, eronshunos, tarix fanlari doktori, professor (1999), Oʻzbekiston Milliy tiklanish demokratik partiyasi aʼzosi.

Faoliyati
---------

1985-yildan Oʻz FA SHIda kichik ilmiy xodim, ilmiy xodim va 1993-yildan katta ilmiy xodim (ayni vaqtda, 1991-1993 yillar ToshDSHI MOXT kafedrasida oʻrindosh).1997-1998-yillar Oʻzbekiston Respublikasi Prezidenti devonining bosh maslahatchisi, 1998-1999-yillari Prezident Matbuot kotibi, 1999-yili Prezident Davlat maslahatchisi — Ijtimoiy-siyosiy masalalar boʻyicha guruh rahbari, 1999-2000-yillari Prezident Matbuot kotibi vazifalarini bajargan. 1998-1999-yillarda Oliy Majlis deputatligiga, 2004, 2009-yillarda Oliy Majlis Qonunchilik palatasi deputatligiga saylangan. 2000 — 2005-yillari Oliy Majlis Yoshlar ishlari qoʻmitasi raisi, 2005-2010-yillari Oliy Majlis Qonunchilik palatasi Fan, taʼlim, madaniyat va sport masalalari qoʻmitasi raisi lavozimda ishlagan. 2010-yildan buyon Qonunchilik palatasi Fan, taʼlim, madaniyat va sport masalalari qoʻmitasi aʼzosidir. 2017-yildan „Oʻzbekiston madaniy merosi" tahrir hayʼati aʼzosi. (Shu orada 2006-2009-yillari TDPUning „Oʻzbekiston tarixi" kafedrasida oʻrindosh professor.)

Ilmiy yoʻnalishi
----------------

Manbashunoslik, Oʻrta asrlar Oʻzbekiston, Eron, Afgʻoniston va Hindiston xalqlari tarixi. 200 ga yaqin maqolalar muallifi. Bir qancha Xalqaro ilmiy konferensiyalar ishtirokchisi. 1988 Qizil Yulduz ordeni, 1996-yili „Shuhrat" medali, 2003-yili „Doʻstlik" ordeni bilan taqdirlangan.

Asosiy ilmiy ishlari:
---------------------

Nomz. diss. mavzusi: „Silsilot as-salotin" tarixiy manba sifatida". — Toshkent, 1990.

Dokt. diss. mavzusi: „Oʻzbek davlatchiligi tarixidan (eng qadimgi zamonlardan Rossiya bosqiniga qadar)". — Toshkent, 1999.

1. Elchilar yetib kelmadi // Fan va turmush. — Toshkent, 1985. — № 5.
2. Umri boqiy asar // Guliston. — Toshkent, 1986. — № 5.
3. XVII asrning ikkinchi yarmi oxirida Balx va Hindistonaro munosabatlar // Sharqshunoslik. Tarix, manbashunoslik, filologiya. Tezislar toʻplami. — Toshkent, 1987.
4. Oʻzbekistonda Firdavsiy hayoti va ijodini oʻrganishga doir // Oʻzbekistonda ijtimoiy fanlar. — Toshkent, 1987. — № 8. — B.69 — 72.
5. „Silsilot as-salotin" XVII asr oʻrtalarida Buxoro xonligidagi siyosiy ahvol haqida // Oʻzbekistonda ijtimoiy fanlar. — Toshkent, 1989. — № 8. — B.44-46.
6. „Silsilot as-salotin" tarixiy manba sifatida // Oʻzbekistonda ijtimoiy fanlar. — Toshkent, 1990. — № 9. — B.41-45.
7. XVI — XVIII asrlarda Xuroson uchun kurash // Sharq mashʼali. — Toshkent, 1992. — № 3 — 4. — B.20 — 21.
8. Mahmud ibn Vali va oʻlkamiz tavsifi // Sirli olam. — Toshkent, 1992. — № 11 — 12.
9. Senniy istochnik po istorii vzaimootnosheniy Buxarskogo xanstvo i Indii XVII — nachala XVIII veka // Obщestvennie nauki v Uzbekistane. — Tashkent, 1992. — № 3 — 4.  - S. 44 — 49.
10. „Maosiri Olamgiriy" tarixiy manba sifatida // Oʻzbekistonda ijtimoiy fanlar". -Toshkent, 1993. — № 6. — B.30 — 34.

Manbalar
--------

1. ↑  „"Ta’lim tizimimiz hali ham sovetcha" – Azamat Ziyoyev". *kun.uz*. Qaraldi: 29-may 2023-yil.
2. 1 2 3 4 5 6 7 8 9 10  Oʻzbekiston sharqshunoslari bibliografiyasi 2021, s. 215—218. sfn error: no target: CITEREFOʻzbekiston\_sharqshunoslari\_bibliografiyasi2021 (help)

Adabiyotlar
-----------

* *Oʻzbekiston sharqshunoslari bibliografiyasi*, Toshkent, 2021 — 215—218 bet.